เป็นอีกหนึ่งร้านที่ทานบ่อยและเข้าใจว่าเคยรีวิวไปแล้วเหมือนกัน แต่สุดท้ายกลับพบว่ายังไม่ได้รีวิว555 ปกติถ้าขึ้นเครื่องทัน(แบบไม่ต้องรีบวิ่งขึ้นเครื่อง)และเหลือเวลาพอสมควร ร้านบอนชอนจะเป็นหนึ่งในร้านอาหารในสนามบินดอนเมืองที่มักจะเลือกทาน แต่ใช้เวลารอค่อนข้างนาน เนื่องจากไปเจอตอนช่วงลูกค้าเค้าเยอะตลอด รอไก่ร้อนๆ พอได้เสร็จพนักงานก็จะเปิดฝากล่องมาให้ไก่หายร้อนแล้วค่อยปิด แต่หลายๆครั้งก็ปิดไปเลย เพราะจะซื้อกลับบ้านค่ะ ไม่ค่อยได้นั่งกิน วันนี้ได้มีโอกาสนั่งกินที่ร้าน แต่ก็สั่งแบบ take away มา เพราะคิดว่าเหลือแน่นนอน ได้เอากลับ สั่งชุดเล็ก ปีกไก่กลาง 6 ชิ้น ราคา 199 บาท มีให้เลือกว่าจะรับรสธรรมดาหรือเผ็ด มีเครื่องเคียงอย่างไช้เท้าดองมาให้ในกล่อง กลิ่นแรงพอตัวสำหรับคนที่ไม่ชอบกิน รสชาติก็เหมือนสาขาอื่นทั่วไปค่ะ อร่อยแบบบอนชอน